Document ID: 32012R0546

REGULAMENTUL DE PUNERE ÎN APLICARE (UE) NR. 546/2012 AL COMISIEI
din 25 iunie 2012
de modificare a Regulamentului (UE) nr. 206/2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă din articolul 8, articolul 8 alineatul (1) primul paragraf și articolul 8 alineatul (4),
având în vedere Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul și tranzitul, în Comunitate, al anumitor ungulate vii, de modificare a Directivelor 90/426/CEE și 92/65/CEE și de abrogare a Directivei 72/462/CEE (2), în special articolul 3 alineatul (1) și articolul 7 litera (e),
întrucât:
(1)
Regulamentul (UE) nr. 206/2010 al Comisiei (3) stabilește cerințele de certificare veterinară pentru introducerea în Uniune a anumitor transporturi de animale vii sau de carne proaspătă. De asemenea, regulamentul stabilește lista țărilor terțe, a teritoriilor sau a părților acestora din care pot fi introduse în Uniune transporturile respective.
(2)
Regulamentul (UE) nr. 206/2010 prevede că transporturile de ungulate pot fi introduse în Uniune numai dacă provin din țări terțe, teritorii sau părți ale acestora incluse în partea 1 a anexei I la regulamentul menționat anterior pentru care în partea respectivă există un model de certificat sanitar-veterinar corespunzând transportului în cauză. În plus, transporturile respective trebuie să fie însoțite de certificatul sanitar-veterinar adecvat, elaborat în conformitate cu modelul corespunzător prezentat în partea 2 din anexa I la Regulamentul (UE) nr. 206/2010, ținând cont de condițiile specifice menționate în coloana 6 din tabelul care figurează în partea 1 a anexei respective.
(3)
Întregul teritoriu al Canadei, cu excepția regiunii Okanagan Valley din Columbia Britanică, este menționat în prezent în partea 1 din anexa I la Regulamentul (UE) nr. 206/2010 ca fiind aprobat privind exportul către Uniune, inter alia, a animalelor domestice din specia ovină (Ovis aries) și a animalelor domestice din specia caprină (Capra hircus) destinate reproducerii sau/și producției după import și însoțite de un certificat sanitar-veterinar în conformitate cu modelul OVI-X. Cu toate acestea, Canada nu este menționată în coloana 6 din tabelul care figurează în partea 1 a anexei respective ca având un statut recunoscut oficial de teritoriu indemn de bruceloză în scopul exportului către Uniune de animale vii, certificate în conformitate cu modelul respectiv de certificat.
(4)
Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine (4) prevede, inter alia, condițiile în care statele membre sau regiunile acestora pot fi recunoscute oficial ca indemne de bruceloză.
(5)
În plus, Directiva 2004/68/CE prevede că, în cazul în care echivalența garanțiilor sanitare oficiale prevăzute pentru o țară terță poate fi recunoscută în mod oficial de către Uniune, condițiile specifice de sănătate animală aplicabile introducerii de ungulate vii din țara terță respectivă în Uniune pot fi bazate pe aceste garanții.
(6)
Canada a prezentat Comisiei documente care atestă respectarea cerințelor prevăzute de Directiva 91/68/CEE pentru a fi recunoscută oficial ca indemnă de bruceloză (B. melitensis) pentru întregul teritoriu al țării terțe respective în scopul exportului către Uniune de animale domestice din specia ovină (Ovis aries) și animale domestice din specia caprină (Capra hircus) destinate reproducerii și/sau producției după import și însoțite de un certificat sanitar-veterinar în conformitate cu modelul de certificat OVI-X prezentat în partea 2 din anexa I la Regulamentul (UE) nr. 206/2010.
(7)
După evaluarea documentelor prezentate de Canada, țara terță respectivă ar trebui să fie recunoscută oficial ca indemnă de bruceloză (B. melitensis). Referința corespunzătoare ar trebui, prin urmare, să fie inclusă la rubrica pentru țara terță respectivă în coloana 6 din tabelul care figurează în partea 1 a anexei I la Regulamentul (UE) nr. 206/2010.
(8)
În plus, Regulamentul (UE) nr. 206/2010 prevede că transporturile de carne proaspătă destinată consumului uman pot fi importate în Uniune numai dacă provin din țări terțe, teritorii sau părți ale acestora incluse în partea 1 a anexei II la regulamentul menționat anterior pentru care în partea respectivă există un model de certificat sanitar-veterinar corespunzând transportului în cauză.
(9)
Patru părți ale teritoriului Republicii Botswana sunt menționate în partea 1 din anexa II la Regulamentul (UE) nr. 206/2010 ca regiuni din care sunt autorizate importurile către Uniune de carne proaspătă dezosată și maturată, provenind de la ungulate. Regiunile respective cuprind mai multe zone sanitar-veterinare de combatere a bolilor.
(10)
În urma apariției unui focar de febră aftoasă în regiunea BW-1 din Botswana, Regulamentul (UE) nr. 206/2010, astfel cum a fost modificat prin Regulamentul de punere în aplicare (UE) nr. 801/2011 al Comisiei (5), prevede că autorizarea acordată Republicii Botswana de a exporta către Uniune carne proaspătă dezosată și maturată, provenind de la ungulate din regiunea respectivă, este suspendată începând cu 11 mai 2011. Regiunea BW-1 din Botswana este compusă din zonele sanitar-veterinare de combatere a bolilor 3c, 4b, 5, 6, 8, 9 și 18.
(11)
La 2 decembrie 2011, Botswana a comunicat Comisiei aprobarea cu succes a zonelor sanitar-veterinare de combatere a bolilor 3c, 4b, 5, 6, 8, 9 și 18, ca fiind indemne de febra aftoasă de către Organizația Mondială pentru Sănătatea Animalelor. Prin urmare, suspendarea autorizației de export către Uniune a cărnii proaspete dezosate și maturate, provenind de la ungulate din regiunea respectivă, nu mai este necesară.
(12)
Cu toate acestea, în zona sanitar-veterinară de combatere a bolilor 6, Botswana a declarat o suprafață în apropierea frontierei cu Zimbabwe ca zonă de strictă supraveghere și a informat Comisia că toate animalele domestice din specia bovină din zona respectivă au fost sacrificate. Zona respectivă nu ar trebui autorizată pentru exporturile către Uniune de carne proaspătă dezosată și maturată, provenind de la ungulate. Prin urmare, aceasta ar trebui să fie exclusă din regiunea BW-1, astfel cum figurează în partea 1 din anexa II la Regulamentul (UE) nr. 206/2010.
(13)
Prin urmare, Regulamentul (UE) nr. 206/2010 trebuie modificat în consecință.
(14)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Regulamentul (UE) nr. 206/2010 se modifică după cum urmează:
1.
În partea 1 din anexa I, rubrica referitoare la Canada se înlocuiește cu următorul text:
„CA - Canada
CA-0
Întreaga țară
POR-X
IX IVb V”
CA-1
Întreaga țară, cu excepția regiunii Okanagan Valley din Columbia Britanică, descrisă după cum urmează:
-
de la un punct de pe frontiera Canada/Statele Unite 120°15′ longitudine, 49° latitudine
-
spre nord către un punct de 119°35′ longitudine, 50°30′ latitudine
-
spre nord-est către un punct de 119° longitudine, 50°45′ latitudine
-
spre sud către un punct de pe frontiera Canada/Statele Unite 118°15′ longitudine, 49° latitudine
BOV-X, OVI-X, OVI-Y RUM (*)
A
2.
În partea 1 din anexa II, rubrica privind Botswana se înlocuiește cu următorul text:
„BW - Botswana
BW-0
Întreaga țară
EQU, EQW
BW-1
Zonele sanitar-veterinare de combatere a bolilor 3c, 4b, 5, 6, 8, 9 și 18, cu excepția zonei de strictă supraveghere din zona 6 între frontiera cu Zimbabwe și autostrada A1
BOV, OVI, RUF, RUW
F
1
11 mai 2011
26 iunie 2012
BW-2
Zonele sanitar-veterinare de combatere a bolilor 10, 11, 13 și 14
BOV, OVI, RUF, RUW
F
1
7 martie 2002
BW-3
Zona sanitar-veterinară de combatere a bolilor 12
BOV, OVI, RUF, RUW
F
1
20 octombrie 2008
20 ianuarie 2009
BW-4
Zona sanitar-veterinară de combatere a bolilor 4a, cu excepția zonei tampon de strictă supraveghere de 10 km de-a lungul frontierei cu zona de vaccinare împotriva febrei aftoase și cu regiunile de gestionare a faunei sălbatice
BOV
F
1
18 februarie 2011”
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 iunie 2012.

Labels: 3
17
18
6